kardosdrur/scandi-wiki huggingface dataset:
Frederikke Lousie Raben

Frederikke Louisie Raben, gift grevinde Rantzau (28. oktober 1734 i København – 20. juni 1797 i Odense) var en dansk adelsdame, gift med Christian Rantzau.

Hun var datter af Christian Frederik Raben og Berte Scheel von Plessen. Hun var fra 1755 hofdame hos Dronning Juliane Marie og blev 21. marts 1758 dame de l'union parfaite.

8. marts 1758 ægtede hun i Christiansborg Slotskirke greve og senere stiftamtmand Christian Rantzau (1730-1765).

Kilder 
 Danmarks Adels Aarbog 1896.

Danskere i 1700-tallet
Personer fra København
Frederikke Lousie
Hofdamer fra Danmark
Modtagere af l'union parfaite
Slægten Rantzau
Grevinder fra Danmark
Amalie Christiane Raben

Amalie Christiane Raben, gift Juel (4. august 1736 i København – 1. august 1803 på Juelsberg) var en dansk adelsdame, gift med Carl Juel og Gregers Christian Juel og mor til Hans Rudolph Juel.

Hun var datter af Christian Frederik Raben og Berte Scheel von Plessen. Hun var hofdame hos hos prinsesserne Vilhelmine Caroline og Louise og blev 1763 dame de l'union parfaite.

24. marts 1762 ægtede hun i Christiansborg Slotskirke gehejmeråd Carl Juel og 28. september 1770 ægtede hun på Valdemars Slot senere gehejmeråd Gregers Christian Juel.

Hun er begravet i Aunslev Kirke.

Kilder 
 Danmarks Adels Aarbog 1896.

Danskere i 1700-tallet
Personer fra København
Amalie Christiane
Hofdamer fra Danmark
Modtagere af l'union parfaite
Slægten Juel
Stormvejr (album)

Stormvejr er det andet studiealbum fra den danske popsanger og sangskriver Xander. Albummet bliver udgivet i oktober 2012. Titlen på albummet er endnu uvist.

Første single fra albummet er "Over Alle Bjerge", som blev udgivet den 14. september 2012

Album fra 2012
Album fra Danmark
Frits Floor

Frits Floor var en dansk atlet som var medlem af Rødovre AC og IF Sparta. Han vandt to danske mesterskaber på 400 meter i 1949 og 1950.

Danske mesterskaber 
  1950 400 meter 50,8
  1949 400 meter 50,3
  1948 400 meter 50.4
  1948 200 meter 23,3
  1944 400 meter 50,3

Eksterne henvisninger/kilder 
 DAF i tal – Frits Floor 

Sprintere fra Danmark
Atleter fra Rødovre AC
Atleter fra Sparta Atletik
Danskere i 1900-tallet
Arp (flertydig)

Arp og ARP har flere betydninger:
 Arp
 Address resolution protocol
 Halton Arp - (født 1927), amerikansk astronom
 ARP (band) - bestående af Mark Rae og Rhys Adams
 Arp, Georgia - by i USA
 Arp, Tennessee - by i USA
 Arp, Texas - by i USA
Eleonore Agnes Raben

Eleonore Agnes Raben, gift grevinde Scheel (24. marts 1743 i København – 21. august 1808 på Ulstrup) var en dansk adelsdame.

Hun var datter af Christian Frederik Raben og Berte Scheel von Plessen. 18. februar 1765 ægtede hun i Christiansborg Slotskirke grev Christen Scheel (1743-1771). Hun var hofdame hos Prinsesse Sophie Magdalene. Hun blev 1766 dame de l'union parfaite.

Hun er begravet i Auning Kirke.

Statens Museum for Kunst har et portrætmaleri af hende, malet 1768 af Peder Als.

Kilder 
 Danmarks Adels Aarbog 1896.

Eksterne henvisninger 

Danskere i 1700-tallet
Personer fra København
Eleonore Agnes
Modtagere af l'union parfaite
Slægten Skeel
Grevinder fra Danmark
Hofdamer fra Danmark
Bryn Terfel

Bryn Terfel (født 9. november 1965 i Pantglas, Wales) er en walisisk operasanger (basbaryton). Han har sunget i operahuse i USA og i Europa og blev først kendt for sine roller i operaer af Mozart.

Baggrund
Terfel, som er bondesøn, fik sin første sangundervisning af en ven af familien. Til at begynde med var hans repertoire mest walisisk folkemusik. Han studerede ved Guildhall School of Music and Drama fra 1984 til 1989 og blev ved sin eksamen tildelt guldmedalje. Allerede samme sommer sang han en rolle i Don Giovanni på Drottningholmsteatern i Stockholm.

Egen festival
I 2000 grundlagde han Faenolfestivalen nær Snowdonia i Wales. Den blev et årligt tilbagevendende arrangement, hvor lokale sangere sang med internationale operastjerner. Den er dog pt. (ultimo 2012) indstillet og søges flyttet til London.

Udmærkelser
Gorsedd of Bards, udnævnt af Eisteddfod
Order of the British Empire 2003 
Queen's Medal for Music 2006 som den anden modtager nogensinde.

Eksterne links 
 Offisiell side hos Deutsche Grammophon 
 Terfeliaid: Offisiell fanside
 Faenol Festival 

Sangere fra Wales
Personer tildelt Officer of the Order of the British Empire
Operasangere
PCI

PCI eller pci har flere betydninger:
 Peripheral Component Interconnect (Peripheral Controller Interface) - en computerbus til at forbinde hardware-enheder i en computer:
 Konventionel PCI
 PCI-X
 PCI Express
 PCI-SIG
 Payment Card Industry Data Security Standard
 Porter and Chester Institute - en teknisk skole i Connecticut og Massachusetts
HP Open 2012 (damedouble)

Kimiko Date-Krumm og Zhang Shuai var forsvarende mester, Zhang valgte ikke at deltage.
Date-Krumm spillede sammen med Heather Watson. Det amerikanske par Raquel Kops-Jones og Abigail Spears vandt finalen over tredje seedede Kimiko Date-Krumm og Heather Watson med cifrene 6-1, 6-4.

Seedning

  Raquel Kops-Jones /  Abigail Spears (Mester)
  Anabel Medina Garrigues /  Zheng Jie ''(Semifinale)

<li>  Darija Jurak /  Katalin Marosi (Semifinale)
<li>  Kimiko Date-Krumm /  Heather Watson (Finale)

Kampe

Referencer
 Main Draw

WTA Tour 2012
Armand Hammer

Armand Hammer (født 21. maj 1898 i Manhattan, New York, død 10. december 1990 i Los Angeles) var en amerikansk forretningsmand og filantrop. Han var administrerende direktør for olieselskabet Occidental Petroleum gennem flere årtier, men var også kendt for sin kunstsamling og sine tætte forbindelser til Sovjetunionen. Han skabte sig en stor personlig formue og finansierede mange kulturelle og humanitære formål. Hammer dukkede ofte op på tv for at kommentere internationale relationer eller propagandere for forskning for at finde en kur mod kræft. Per 2008 har Hammer været genstand for fem biografier.

Litteratur 
 Dark Side of Power: The Real Armand Hammer, av Carl Blumay, Simon & Schuster, 1992, 

Erhvervsfolk fra USA
Filantroper fra USA
Kunstsamlere
Personer fra New York
Lydmur

Lydmuren er en barriere, som man indtil 1947 troede, at fly ikke kunne overvinde den forøgede luftmodstand, der opstår ved hastigheder tæt på lydens hastighed.

Referencer 

Fysik
Hydrodynamik
Charlotte Louise Scheel von Plessen

Charlotte Louise Scheel von Plessen, gift grevinde Scheel (23. november 1720 på Fussingø – 17. september 1801 på Ulstrup Slot) var en dansk adelsdame.

Hun var datter af Christian Ludvig von Plessen og Charlotte Amalie Skeel. 12. maj 1745 ægtede hun i Hamborg Jørgen greve Scheel til grevskabet Scheel. Hun var dame de l'union parfaite.

Hun er begravet i Auning Kirke.

Der findes et portrætmaleri af hende fra 1781 udført af Jens Juel (Davids Samling, udlånt til Gammel Estrup). Derudover findes der et portræt af hende som yngre og et dobbeltportræt af hende og ægtemanden (Gammel Estrup).

Kilder 
 Danmarks Adels Aarbog 1943.

Danskere i 1700-tallet
Grevinder fra Danmark
Modtagere af l'union parfaite
Charlotte Louise
Charlotte Louise
Bådstedgård

Bådstedgård  eller Bodstedgaard er et middelalderligt voldsted beliggende i  Stautrup i Kolt Sogn, Aarhus Kommune

Voldstedet,  der blev fredet i 1969, er en mindre borgbanke med omgivende voldgrav. Det består af en firesidet borgplads, ca. 34 x 50 m. Den er i syd, vest og delvis i øst omgivet af randvolde, hvis længde er henholdsvis 27 m, 29 m og 28 m. Randvoldenes indvendige højde ca. 0,50 - 1,5 meter, deres udvendige højde ca. 1,5 - 2 meter. Udenfor randvoldene er sænkninger, der har karakter af smalle, nu tørre grave. I nord forbinder en uanselig grøft sænkningerne i vest og øst. I borgpladsens sydøstlige hjørne er volden sløjfet, og i sydvoldens vestlige ende er en betonstøbt kartoffelkælder. Randvoldene og den østlige grav er bevokset med træer. På den nordlige del af borgpladsen ligger en landbrugsejendom. Fredningen omfatter borgpladsen samt randvolde, sænkninger og grøft.

Eksterne kilder og henvisninger
 Om voldstedet på Fund og Fortidsminder
 

Voldsteder i Århus Amt
Lokaliteter i Aarhus Kommune
Fredede fortidsminder i Danmark
Hanjin Heavy Industries

Hanjin Heavy Industry Co. Ltd. () er en sydkoreansk skibsbyggervirksomhed som er blandt verdens 10 største. Virksomheden er grundlagt i 1937 som Chosun Heavy Industries. I 1989 fusioneres virksomheden ind i Hanjin-konglomeratet og virksomheden får sit nuværende navn. I 2005 blev virksomheden fraspaltet Hanjin, men beholdt sit navn. HHI har hovedsæde i Busan.

See også 
 Hanjin

Kilder 

 Hanjin Heavy Industries 
 Hanjin Subic Shipyard 

Fremstillingsvirksomheder fra Sydkorea
Busan
Etableret i 1937
Skibsbyggerivirksomheder
Skara kommun

Skara kommune ligger i det svenske län Västra Götaland, i landskapet Västergötland. Kommunens administrationscenter ligger i byen  Skara.

Byer
Skara kommune har fem byer.
Indbyggere pr. 31. december 2005.

	
I kommunen ligger flere betydningsfulde seværdigheder:
Skara Domkirke
Varnhems Kloster
Hornborgasjön

Eksterne henvisninger 

Skara kommun

Kommuner i Västra Götalands län
Hyundai Samho Heavy Industries

Hyundai Samho Heavy Industries Co., Ltd. (English abbreviation : HSHI, Hangul : 현대삼호중공업/Hyundai Samho Junggongup/, Hanja : 現代三湖重工業) er en sydkoreansk virksomhed der bygger skibe, kraner og offshore-konstruktioner. Den er blandt verdens 10 største skibsbyggere og er lokaliseret i Samho-eup, Yeongam i Sydkorea. Hyundai Samho Heavy Industries er et datterselskab i Hyundai Heavy Industries Group.

Historie 
Virksomheden blev først etableret med navnet 'Incheon Shipbuliding(인천조선)' i 1977 som et datterselskab til Halla Group(한라그룹). Grundlæggeren af 'Halla group' var Chung In-Young som var lillebror til Chung Ju-Yung, der grundlagte Hyundai. Den første dok blev bygget i Incheon(인천). I 1990 skiftede virksomheden navn til 'Halla Heavy Industries'(한라중공업) og flyttet værftet fra Incheon til Samhoup i South Jeolla-provinsen.

I 1997 gik moderkoncernen Halla konkurs og den koreanske regering besluttede at Halla Heavy Industries skulle ledes af Hyundai Heavy Industries gennem en fem års periode.

I 1998 stiftes RH Heavy Industries (Rothschild Halla Heavy Industries), et midlertidigt selskab der kun overtog aktiver og gæld fra Halla Heavy Industries. I 1999 skifter RH Heavy Industries navn til 'Samho Heavy Industries' og i 2003 skiftes navn igen til det nuværende 'Hyundai Samho Heavy Industries' efter at Hyundai Heavy Industries overtog virksomheden i 2002. I dag ejer Hyundai Heavy Industries Group 94,92% af virksomhedens aktier.

Produkter 
Hyundai Samho Heavy Industries har to primære divisioner skibsbygning og industrielt udstyr. Skibsbyggeridisvionen bygger primært tankskibe, bulk carrierer, containerskibe, gas- og kemikaliecarriers (primært LNG carriers). Industriudstyrsdivisionen bygger bl.a. goliathkraner, traverskraner og offshore-kraner.

Kilder

Eksterne henvisninger 
 Official English website
 Official Korean website

Samho Heavy Industries
Fremstillingsvirksomheder fra Sydkorea
Skibsbyggerivirksomheder
Constraint Grammar

Constraint Grammar (CG) er et metodologisk paradigme inden for
sprogteknologi og består af en række kontekst-afhængige regler som
beskriver et naturligt sprogs grammatik ved først at tillægge tags
til ord som indskrænker hvilke grammatiske tolkninger (læsninger), de kan have.

Typiske eksempler på forskellige slags mærkater er lemmatisering
(leksemer eller ordrødder), bøjningsform, afledning, syntaktisk
funktion, afhængigheder, valens, betydningsroller, semantisk
type osv.

Hver regel i en constraint grammar tilføjer, fjerner, vælger eller
erstatter et eller flere grammatiske mærkater for ordene i en sætning.  En
regel kan aktiveres/blokeres af tilstedeværelsen/fraværet af mærkater eller
ord.

Typiske constraint grammars til naturlige sprog består af tusinder af
regler som anvendes i mængder af gangen i en bestemt rækkefølge sådan at den
første mængde regler giver den simpleste grammatiske analyse og de senere
regler giver gradvist mere kompleks grammatisk analyse. Inden for hvert niveau
af regler anvendes først "sikre" regler og herefter heuristikker hvor gæt
tillades.

Oprindelse 

Konceptet constraint grammar blev først formuleret af Fred Karlsson i
1990, og sidenhen er CG-taggere og -parsere blevet lavet til adskillige
sprog med F-scorer på over 99% for genkendelse af ordklasser, over 95%
for mærkater med syntaktisk funktion.

Anvendelser 

Constraint grammars kan bruges til at danne syntakstræer i andre
formalismer ved at tilføje små non-terminale phrase structure grammars
eller dependency grammars.  En mængde Treebank-projekter har benyttet
CG til automatisk annotering. CG er også blevet anvendt i stavekontroller
og systemer til maskinoversættelse.

Implementeringer 

Den første implementering var CGP af Fred Karlsson fra 1990. Den var
LISP-baseret og baseret på LISP's s-udtryk.

Pasi Tapanainens CG-2-reimplementering mdis er lavet i C++ og fjernede
nogle af parenteserne i grammatikformatet og forbedrede ydeevnen ved at
fortolke grammatikken ved hjælp af en tilstandsmaskine med to bånd (eng.
finite state transducer).

VISL-gruppen ved Syddansk Universitet reimplementerede efterfølgende
CG-2 i form af open source-projektet VISL CG. Den blev senere til VISL
CG-3 og der ændredes yderligere på grammatikformatet ved bl.a. at tilføje
navngivne relationer og variable. VISL-implementeringerne benytter ikke en
tilstandsmaskine.

Referencer

Sprogteknologi
Frederik Sophus Raben

Frederik Sophus Raben(-Levetzau) (20. december 1745 – 13. oktober 1820) var en dansk godsejer og officer.

Han var søn af stiftamtmand Christian Frederik Raben og Berte Scheel von Plessen og havde en mængde kendte brødre og søstre. 1758 blev Raben karakteriseret kornet i Livgarden til Hest, 1761 kammerjunker, 1762 virkelig kornet, forsat til Holstenske Kyrasserregiment, 1764 sekondløjtnant i Livgarden til Hest, 1767 karakteriseret premierløjtnant af Garden og ritmester af kavaleriet, 1768 generaladjudant hos Kongen og kammerherre, 1769 virkelig premierløjtnant i Garden, 1770 sekondritmester, men tog 1770 afsked fra Hæren på grund af svagelighed.

Raben blev 1774 ceremonimester, 5. maj 1777 hvid ridder (symbolum: In rectc decus), 1790 gehejmeråd og 1808 gehejmekonferensråd.

Han ejede Beldringe og Lekkende (fra 1774), stamhuset Restrup (som han overtog efter overenskomst med farbroderen og 1811 substituerede med en fideikommiskapital), Kjærstrup og Stenalt (1812-15). Da han kun ejede stamhuset ét år, før han nedlagde det, bar han kun ganske kortvarigt navnet Raben-Levetzau (som stamhusbesidderen var forpligtet til). Raben fornyede 1793 taget på Udby Kirke.

Kilder 
Danmarks Adels Aarbog 1970-71.

Godsejere fra Danmark
Riddere af Dannebrog (1671-1808)
Ceremonimestre fra Danmark
Kavaleriofficerer fra Danmark
Danskere i 1700-tallet
Danskere i 1800-tallet
Kammerherrer fra Danmark
Frederik Sophus
Gehejmekonferensråder fra Danmark
Peter Christian Uldahl

Peter Christian Uldahl (1. marts 1778 i Assens – 1. marts 1820 i København) var en dansk pianofortefabrikant.

Han var søn af tjenestepige Birthe Jørgensdatter og var født i Assens, hvor han blev sat i snedkerlære. Som snedkersvend kom han 1801 til København, som han dog straks forlod for ikke at blive presset til militærtjeneste. Han tog med et skib til Sankt Petersborg, hvor han fik interesse for instrumentmageriet. Han uddannede sig videre heri i Prag og Wien og kom 1809 tilbage til København, hvor han med understøttelse af Fonden ad usus publicos året efter etablerede sig og blev den første større pianofortefabrikant her. Han byggede navnlig opstående instrumenter (pyramider og giraffer), der blev meget påskønnede. Også andre modeller kunne han frembringe, og 1812 viste han således fem forskellige på en udstilling arrangeret af Selskabet for indenlandsk Konstflid. 1815 arbejdede han med 22 svende. Men som hans ry hurtigt var vokset op, sank det igen hurtigt; hans instrumenter udvikledes ikke sammen med klaverspillernes stadig stigende fordringer. Da han 1. marts 1820 afgik ved døden, havde han kun to svende. Men han havde i sin levetid produceret ca. 600 instrumenter.

Uldahl blev gift 28. november 1811 i Holmens Kirke med Anna Dorothea Hammond, datter af kancelliråd og postmester Bastian Hammond (1732-1809) og Anna Dorothea Reiersen (1745-1826). Hustruen døde som sindssvag.

Han er begravet på Holmens Kirkegård.

Musikhistorisk Museum har et portrætmaleri af Uldahl.

Kilder 
 Camillus Nyrop, "Peter Christian Uldahl", i: C.F. Bricka (red.), Dansk biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Efterretninger fra Selskabet for indenlandsk Konstflid I, 157. 217. 659.
 Kvartalsberetning fra Industriforeningen, XIII, 72.
 C. Nyrop, Bidrag til den danske Industris Historie, s. 320 ff.
 Den Reiersenske Families Stamtavle s. 23.

Personer i Dansk Biografisk Leksikon
Musikinstrumentmagere
Snedkere fra Danmark
Personer fra Assens
Danskere i 1800-tallet
Fabrikanter fra Danmark
Elias Courtonne

Elias Courtonne (død 8. december 1750) var en dansk klædefabrikant.

Da der i begyndelsen af Christian VI's regering gjordes så meget for anlægget af fabrikker og manufakturer her, var tanken også henvendt på klædefabrikationen I den anledning indkaldtes bl.a. Courtonne fra Leiden; i januar 1737 fik han privilegium på en klædefabrik i København, og i juli samme år blev han kammerråd. Da en svoger af ham, Ambrosius Beguin, der på hans foranledning også var blevet kaldt her til (i 1737), døde endnu i samme år, overtog han også, den af ham påbegyndte klædefabrik. Courtonne fik betydelig statshjælp, præmie for hver fremmed arbejder, han drog her ind, store toldbegunstigelser osv., men godt gik det derfor ikke. 1747 overtog Generalmagasinet hans fabrik for sine fordringer i den, men det vedblev at beholde den ganske dygtige mand som bestyrer af den til hans død, 8. december 1750. Året efter solgte det fabrikken til hans svigersøn Frederik Hoffmann.

Courtonne, der muligvis er født i Alençon, var fra 1743-49 ældste ved Den reformerte Kirke i København. Han var gift med Anne f. Beguin.

Kilder 
 Camillus Nyrop, "Elias Courtonne", i: C.F. Bricka (red.), Dansk biografisk Lexikon, København: Gyldendal 1887-1905.
 Jonas Collin, For Historie og Statistik I, 199.
 O.J. Rawert, Danmarks industrielle Forholde, s. 24. 529. 531. 562.
 Clément, Notice sur l'église reformée française de Copenhague, s. 51.

Personer i Dansk Biografisk Leksikon
Danskere i 1700-tallet
Fabrikanter fra Danmark
Kammerråder fra Danmark
Huguenotter
Bulet muddermos

Bulet muddermos (Physcomitrella patens) er et sjældent mos i Danmark på kalkholdig jord og dynd. Det videnskabelige artsnavn patens betyder 'udstående' og sigter til bladstillingen.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Funariaceae
Planter i Danmark
Physcomitrella

Physcomitrella (Muddermos) er en slægt af mosser med 2 arter, hvoraf den ene findes i Danmark. Physcomitrella betyder 'lille Physcomitrium'.

 Bulet Muddermos Physcomitrella patens

Kilder 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument

Mosslægter
Funariaceae
Trousseau-tegn

Trousseau-tegn (Trousseaus tegn eller Trousseaus fænomen) er en krampetilstand, der observeres i hånd og fingre hos patienter med lav calcium-koncentration i blodet ("hypokalcæmi"). 

Behandlingen er at give patienten calcium. Afhængigt af behovet kan calcium gives peroralt eller intravenøst. Ved kronisk sygdom kan det komme på tale at give patienten D-vitamin, som virker ved at øge kroppens optagelse af netop calcium.

Tilstanden er opkaldt efter den franske læge Armand Trousseau, som beskrev fænomenet i 1861.

Kilder

Se også 
Chvosteks tegn

Mangelsygdomme
Osmannisk storvesir

Osmanniske storvesirer var de højestrangerende ministre i det osmanniske rige, med absolut magt og i princippet kun underlagt sultanen selv. Storvesiren holdt det kejserlige segl og kunne indkalde alle andre vesirer til at varetage statens anliggender. De blev kaldt "Kubbealtı-vesirer" med henvisning til deres mødested, den Kubbealtı (under kuplen) i Topkapi-paladset. Storvesirens kontor var placeret ved hovedporten. I de spirende faser af den osmanniske stat var vesir den eneste anvendte titel. Den første vesir til at bære titlen storvesir, var Çandarlı Kara Halil Hayreddin Pasha. Kun storvesiren havde sultanens segl. Den oprindelige titel Vezir-i Azam blev gradvist erstattet af sadrazam; begge betyder "stor vesir". Gennem den osmanniske historie har storvesirerne også gået under betegnelserne sadr-ı Ali ("høj vesir"), vekil-i mutlak ("højeste rådgiver"), sahib-i devlet ("indehaver af staten"), serdar-ı Ekrem, serdar-ı Azam og zat-ı âsafî. 

Osmanniske Rige
Personer fra det Osmanniske Rige
Titler
Tombola

En tombola er et lotteri, hvor lodderne opbevares i og trækkes fra en særlig tromle. Tromlen kan drejes rundt, hvorved de sammenrullede lodder blandes. Gennem en luge i tromlen kan spilleren udvælge et lod, som kan vise sig at være et gevinstlod eller en nitte.

Kilde 
"tombola" på sproget.dk

Lotterier
Cakewalk

Cakewalk er en dans, som opstod som "chalkline-walk" i Sydstaterne i USA omkring 1850. Den regnes som forløberen for ragtime. Cakewalken blev brugt i minstrel-showene og er den første synkoperede musik, som blev accepteret og populær blandt et hvidt publikum i USA.

En cakewalk er en march med musik i 2/4-takt, som ligner en habanera. Cakewalken spilles af janitsjarer med slagtøj, træblæsere og messinginstrumenter. 

Lederen af det mest kendte cakewalk-korps var John Philip Sousa (1854–1932). Sousa turnerede med sit berømte krops  både i USA og Europa, og hans musik nåede ud til alle med noder til selvspillende klaverer og fonograf. Den mest kendte cakewalk er Stars and Stripes Forever (1896).

Cakewalk blev populær og spillet på klaver, hvor venstre hånd gav march-rytmen, mens højre hånd spillede en synkoperet melodi. Den impressionistiske komponist Claude Debussy blev inspireret af den til Golliwog's Cakewalk.

Eksempler 
"Stars and Stripes Forever" (1896) af John Philip Sousa
"At a Georgia Camp Meeting" (1897) af Kerry Mills
"Smokey Mokes" (1899) af Abe Holzmann
"Swipesy Cakewalk" (1900) af Scott Joplin
"The Entertainer" (1902) af Scott Joplin
"Something Doing" (1903) af Scott Joplin og Scott Hayden
"Le Piccadilly" (1904) af Erik Satie

Eksterne henvisninger 

 Artikel om cakewalk hos basinstreet.com  

Musikgenrer
Diamonds (Rihanna sang)

"Diamonds" er titlen på den første single fra den barbadianske sangerinde Rihannas syvende studiealbum Unapologetic. Sangen er skrevet af Sia Furler og Benjamin Blanco, sammen med StarGate.

Hitlister

Referencer

Eksterne henvisninger 
 

Rihanna-sange
Singler fra 2012